**Ministru kabineta noteikumu projekta**

**„****Kultūras ministrijas padotībā esošo profesionālās izglītības iestāžu**

**maksas pakalpojumu cenrādis”** **sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Kultūras ministrijas padotībā esošo profesionālās izglītības iestāžu maksas pakalpojumu cenrādis” (turpmāk – Projekts) sagatavots, lai apstiprinātu Kultūras ministrijas padotībā esošo profesionālās izglītības iestāžu (turpmāk – izglītības iestādes) sniegtos maksas pakalpojumus un to izcenojumus. Projekts nosaka, ka Kultūras ministrijas padotībā esošo profesionālās izglītības iestāžu maksas pakalpojumu cenrādis stāsies spēkā 2020.gada 1.janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots saskaņā ar Likuma par budžetu un finanšu vadību 5.panta devīto daļu, kas nosaka, ka Ministru kabinets izdod noteikumus par valsts tiešās pārvaldes iestāžu sniegto maksas pakalpojumu cenrāžu apstiprināšanu un atbilstoši Ministru kabineta 2011.gada 3.maija noteikumu Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” (turpmāk – MK noteikumi Nr.333) 16.punktam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kultūras ministrijas padotībā ir 10 profesionālās vidējās mūzikas, mākslas un dejas izglītības iestādes, kas ir tiešās pārvaldes iestādes. Likuma par budžetu un finanšu vadību 5.panta devītā daļa paredz, ka Ministru kabinets izdod noteikumus par valsts tiešās pārvaldes iestāžu sniegto maksas pakalpojumu cenrāžu apstiprināšanu. Pašlaik Kultūras ministrijas padotībā esošajām izglītības iestādēm nav Ministru kabinetā apstiprināts cenrādis. Līdz ar to Projekts paredz izglītības iestāžu cenrādi apstiprināt Ministru kabinetā. Visi pakalpojumi, kuri tiek norādīti Projektā ietvertajā izglītības iestāžu cenrādī, un to cenas Ministru kabinetā tiek apstiprinātas pirmo reizi, līdz ar to, pēc būtības tie ir uzskatāmi par jauniem pakalpojumiem. Projekts nosaka katras izglītības iestādes sniegtos maksas pakalpojumus un to izcenojumus (Projekta 2.punkts un Projekta pielikums). Izglītības iestāžu sniegtie pakalpojumi iedalāmi šādās grupās:1) ar mācību procesu saistītie pakalpojumi –visa veida maksas pakalpojumi par izglītības programmu apguvi, t.sk., maksa par:* profesionālās ievirzes izglītības programmu apgūšanu;
* interešu izglītības programmas apguvi;
* profesionālās pilnveides izglītības programmu apguvi;
* maksa par kursiem, semināriem, meistarklasēm un dalību konkursos;
* maksa par instrumentu nomu izglītojamiem;
* maksa par dienesta viesnīcu izmantošanu izglītojamiem;
* citi ar mācību procesu saistītie pasākumi.

2) izglītības iestādes arhīva dokumentu un izziņu sagatavošana un citi kancelejas pakalpojumi – maksa par izglītības iestādes izziņu un dokumentu sagatavošanu pēc personas pieprasījuma, maksa par dokumentu sagatavošanu, kopēšanu;3) maksa par izglītības iestādes kustamas mantas izmantošanu – maksa par izglītības iestādes īpašumā esošas kustamas mantas izmantošanu, piemēram, instrumentu noma, tehnikas un aprīkojuma izmantošana;4) maksa par izglītības iestādes nekustamā īpašuma izmantošanu – maksa par izglītības iestādes telpu nomu, dienesta viesnīcas telpu izmantošanu.Projekta izglītības iestāžu cenrādī ietvertie izglītības iestāžu pakalpojumi tiks sniegti, izmantojot klātienes kanālus, nav plānots veidot elektroniskos kanālus pakalpojumu sniegšanai. Maksu par izglītības iestāžu sniegtajiem pakalpojumiem izglītības iestādes iekasēs, izmantojot bezskaidras naudas norēķinus, t.i., maksājumus uz izglītības iestādes kontu Valsts kasē vai POS terminālu, ja tāds izglītības iestādē ir pieejams.Projekta 3. – 5.punkts nosaka vienotas atlaides Projekta pielikuma cenrādī noteiktajai mācību maksai par izglītības programmu apguvi atsevišķiem izglītojamo veidiem (piemēram, bāreņiem vai bez vecāku gādības palikušiem bērniem, izglītojamiem no ģimenēm, kurām piešķirts trūcīgas vai maznodrošinātas ģimenes statuss, izglītojamiem ar invaliditāti, izglītojamiem no daudzbērnu ģimenēm, u.c.).Dažādās iestādēs sniegto maksas pakalpojumu klāsts un pakalpojumu izmaksas atšķiras, jo tās ietekmē katras konkrētās izglītības iestādes darbības specifika, īstenoto izglītības programmu veidi, dienesta viesnīcas esamība, komunālo pakalpojumu cenas, sniegto pakalpojumu biežums un citi faktori. Projekta izstrādes laikā netiek plānots izglītības iestāžu pašu ieņēmumu palielinājums, jo Projekta pielikuma cenrādī iekļautās cenas atbilst pašlaik izglītības iestāžu iekšēji apstiprinātajām cenām. Atsevišķas izglītības iestāžu cenas par sniegtajiem maksas pakalpojumiem Projekta pielikuma cenrādī ir mainījušās, ņemot vērā faktiskos izglītības iestādes izdevumus.Attiecībā uz Projekta izglītības iestāžu cenrādī ietvertajiem pakalpojumiem, kas saistīti ar mācību maksu profesionālās ievirzes izglītības programmās, pakalpojuma izmaksu kalkulācijā netiek ietverta pedagogu atlīdzība, jo tā tiek nodrošināta no valsts budžeta dotācijas. Līdz ar to, mācību maksas aprēķinā (pakalpojuma izmaksu kalkulācijā) profesionālās ievirzes izglītības programmās atlīdzības apmērs ir nulle. Savukārt citās izglītības programmās (kas nav pamatizglītības programmas, profesionālās vidējās izglītības programmās un profesionālās ievirzes izglītības programmas) mācību maksa tiek noteikta atbilstoši vispārīgajiem MK noteikumos Nr.333 noteiktajiem principiem, iekļaujot tajā visus ar pakalpojuma sniegšanu saistītos izdevumus. Atbilstoši izglītības iestāžu darbības specifikai iestādes īsteno arī vienreizējus ar izglītības procesu saistītus pasākumus, piemēram, tālākizglītības kursus, seminārus, koncertus, meistarklases, un citus tamlīdzīgus pasākumus, kuru izmaksas katrā konkrētajā gadījumā var manīties atkarībā no tā, kādi speciālisti un par kādu samaksu tiek piesaistīt, kādi materiāli un preces tiek izmantotas pakalpojuma sniegšanai. Izglītības iestādes īsteno tādus ar iestādes mantas vai telpu izmantošanu saistītus pakalpojumus, kuru izmaksas ir mainīgas un atkarīgas no pakalpojuma sniegšanas faktiskajām tiešajām izmaksām, kuras var mainīties salīdzinoši īsā periodā. Šādi pakalpojumi ir, piemēram, kafejnīcas telpu iznomāšana ēdināšanas pakalpojumu sniedzējam un tirdzniecības vietas noma automātiem. Šādos gadījumos telpu nomā iekļautās izmaksas var būt atkarīgas no tā, kāda ir vienošanās par izmaksu pozīcijām, kādas tiek iekļautas nomas maksā un kuras nodrošinās iznomātājs, pamatojoties uz noslēgtā līguma nosacījumiem.Atkarībā no gadalaika, ceļa apstākļiem un izvēlētā maršruta, mainīgas var būt izglītības iestāžu sniegto pakalpojumu transportlīdzekļa ekspluatācijas izmaksas un ar to saistītās darba algas izmaksas (piemēram, samaksa par darba laikā veiktu darbu, darbu ārpus normālā darba laika, vai virsstundu darbu, utt.). Tādēļ, lai nodrošinātu atbilstošu samaksu par sniegto pakalpojumu transportlīdzekļa nomas (ar šoferi) pakalpojumam, ir nepieciešams piemērot cenu, kuru izglītības iestāde aprēķina saskaņā ar katra pakalpojuma tāmi.Ņemot vērā minēto, atsevišķām Projekta pielikuma (cenrāža) un Projekta sākotnējās ietekmes novērtējuma ziņojuma (anotācijas) pielikuma pozīcijām cenas aprēķinam tiks piemērota tāme (sk. Projekta pielikuma 1.2. – 1.6.punkts, 1.13., 2.2., 2.3., 2.10 – 2.12., 3.6., 3.7., 4.3., 5.3. – 5.6., 5.9., 5.10., 6.7., 9.10., 9.37., 9.38. un 10.4.apakšpunkti).Lai nodrošinātu vienotu pieeju visu maksas pakalpojumu cenu aprēķinā, arī gadījumos, kad Projekta cenrāža pozīcijai tiks piemērota tāme, sastādot izmaksu tāmi izglītības iestādes izmantos MK noteikumos Nr.333 noteiktos principus, aizpildot un apstiprinot katram pakalpojumam maksas pakalpojuma izcenojuma aprēķinu atbilstoši MK noteikumu Nr.333 1.pielikumam, kurā tiks iekļautas konkrētā maksas pakalpojuma tiešās un netiešās izmaksas un cena noteikta, paredzot plānoto pakalpojumu vienību skaitu.Projekta pielikuma 3.9.apakšpunktā Jelgavas Mūzikas vidusskolā paredzēts pakalpojums „Izglītības iestādes izglītojamo izmitināšana Latvijas Lauksaimniecības universitātes dienesta viesnīcā”. Jelgavas Mūzikas vidusskolai nav savas dienesta viesnīcas, tādēļ Latvijas Lauksaimniecības universitāte un Jelgavas Mūzikas vidusskola pirms katra mācību gada noslēdz līgumu, kurā tiek atrunāts, cik izglītojamie un par kādu maksu tiks izmitināti Latvijas Lauksaimniecības universitātes dienesta viesnīcā. Jelgavas Mūzikas vidusskola ar katru izglītojamo, kas tiek izmitināts Latvijas Lauksaimniecības universitātes dienesta viesnīcā, noslēdz līgumu, paredzot tajā arī to, ka maksa par dienesta viesnīcas izmantošanu būs vienāda ar maksu, ko Jelgavas Mūzikas vidusskola maksās Latvijas Lauksaimniecības universitātei. Latvijas Lauksaimniecības universitāte izmitina savā dienesta viesnīcā Jelgavas Mūzikas vidusskolas izglītojamos. Pēc tam Latvijas Lauksaimniecības universitāte katru mēnesi izraksta Jelgavas Mūzikas vidusskolai rēķinu (bez PVN) par Jelgavas Mūzikas vidusskolas izglītojamo dienesta viesnīcas izmantošanu. Pēc tam, atbilstoši Latvijas Lauksaimniecības universitātes rēķinam, Jelgavas Mūzikas vidusskola piestāda katram izglītojamam, kas dzīvo dienesta viesnīcā, rēķinu (bez PVN) par summu, kādu Latvijas Lauksaimniecības universitāte piestādīja Jelgavas Mūzikas vidusskolai par konkrēto izglītojamo. Pēc būtības Jelgavas Mūzikas vidusskola negūst par minēto pakalpojumu nekādus ienākumus un starpniecības pakalpojumu maksu. Tādēļ minētajam pakalpojumam neveidojas pievienotā vērtība, jo šiem ienākumiem pēc to ekonomiskās būtības ir kompensācijas raksturs. Šie pakalpojumi pēc savas būtības neveido ar pievienotās vērtības nodokli apliekamu objektu, jo šāds darījums ir ārpus PVN jomas. Tādēļ Projekta pielikuma 3.9.apakšpunktā noteiktajam pakalpojumam ir paredzēts noteikt līgumcenu, kas paredzēta izglītības iestādes noslēgtajā līgumā ar izglītojamo un, kas būs vienāda ar Latvijas Lauksaimniecības universitātes piestādīto rēķinu.Projekta pielikuma cenrādis dod iespēju katrai izglītības iestādei sniegt maksas pakalpojumus, pamatojot to izmaksas. Katras izglītības iestādes sniegto maksas pakalpojumu kalkulācija ir pievienota Projekta sākotnējās ietekmes novērtējuma ziņojuma (anotācijas) pielikumā. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija un tās padotībā esošās 10 profesionālās vidējās izglītības iestādes.  |
| 4. | Cita informācija | Nav |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Izglītības iestādes, to izglītojamie, darbinieki, absolventi un citas personas, kurām Projektā minētie pakalpojumi ir nepieciešami. |
| 2. | Tiesiskā regulējuma ietekme uz tautsaimniecību un administratīvo slogu | Projektā noteiktās maksas pakalpojumu cenas ir vienādas vai līdzīgas pakalpojumu cenām citās iestādēs, un neietekmēs izglītības iestāžu un to sniegto pakalpojumu pieejamību sabiedrībai. Iegūtie finanšu līdzekļi par izglītības iestāžu sniegtajiem maksas pakalpojumiem tiks izlietoti ar pakalpojuma sniegšanu saistīto izdevumu segšanai. Sabiedrības grupām un institūcijām Projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019 | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2022.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 567 898 | 0 | 584 920 | 0 | 584 920 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 567 898 | 0 | 584 920 | 0 | 584 920 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 567 898 | 0 | 584 920 | 0 | 584 920 | 0 | 0 |
| 2.1. valsts pamatbudžets | 567 898 | 0 | 584 920 | 0 | 584 920 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Detalizēts katra pakalpojuma izmaksu aprēķins sniegts Projekta sākotnējās ietekmes novērtējuma ziņojuma (anotācijas) pielikumā, kurā norādīta publisko maksas pakalpojumu cenu kalkulācija. Šobrīd netiek plānots izglītības iestāžu pašu ieņēmumu palielinājums, jo Projekta pielikuma cenrādī iekļautās cenas atbilst pašlaik izglītības iestāžu iekšēji apstiprinātajām cenām. Atsevišķas izglītības iestāžu cenas ir mainījušās, ņemot vērā izglītības iestādes faktiskos izdevumus un sniegto maksas pakalpojumu apjoma izmaiņas, kas ietekmē pakalpojuma cenu. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | 2019.gadā Kultūras ministrijas budžeta programmā 20.00.00 „Kultūrizglītība” pašlaik plānotais kopējais finansējums ir 53 306 064 *euro*, tajā skaitā pašu ieņēmumi 567 898 *euro*. 2020.gadā Kultūras ministrijas budžeta programmā 20.00.00 „Kultūrizglītība” pašlaik plānotais kopējais finansējums ir 56 060 178 *euro*, tajā skaitā pašu ieņēmumi 584 920 *euro*.  |

|  |
| --- |
|   **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
|   **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija un tā padotībā esošās 10 profesionālās vidējās izglītības iestādes.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāra p.i. B.Zakevica

Putniņa 67330288

Roventa.Putnina@km.gov.lv